CELEX: 32010D0633
Language: lv
Date: 2010-10-22 00:00:00
Title: 2010/633/ES: Komisijas Lēmums ( 2010. gada 22. oktobris ), ar ko groza Lēmumu 93/152/EEK, ar kuru nosaka kritērijus vakcīnām, kuras lietojamas pret Ņūkāslas slimību sistemātiskās vakcinācijas programmās (izziņots ar dokumenta numuru C(2010) 7109)  Dokuments attiecas uz EEZ

23.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 279/33
            
         KOMISIJAS LĒMUMS
   (2010. gada 22. oktobris),
   ar ko groza Lēmumu 93/152/EEK, ar kuru nosaka kritērijus vakcīnām, kuras lietojamas pret Ņūkāslas slimību sistemātiskās vakcinācijas programmās
   (izziņots ar dokumenta numuru C(2010) 7109)
   (Dokuments attiecas uz EEZ)
   (2010/633/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (1), un jo īpaši tās III pielikuma 2. punktu,
   tā kā:
   
               (1)
            
            
               Komisijas Lēmumā 93/152/EEK (2) noteikti konkrēti noteikumi attiecībā uz vakcīnām, kuras lietojamas pret Ņūkāslas slimību sistemātiskās vakcinācijas programmās.
            
         
               (2)
            
            
               Minētajā lēmumā īpaši noteikti kritēriji, kuri jāizpilda attiecībā uz intracerebrālās patogenitātes indeksu (ICPI) saistībā ar Ņūkāslas slimības vīrusu celmu, ko izmanto dzīvās novājinātās un inaktivētās vakcīnās pret šo slimību.
            
         
               (3)
            
            
               Eiropas Parlamenta un Padomes 2001. gada 6. novembra Direktīvā 2001/82/EK par Kopienas kodeksu, kas attiecas uz veterinārajām zālēm (3), noteiktas konkrētas prasības attiecībā uz imunoloģiskām veterinārām zālēm, tostarp prasības attiecībā uz drošuma testiem.
            
         
               (4)
            
            
               Tādēļ, ņemot vērā tehnikas attīstību saistībā ar vakcīnu ražošanu, jo īpaši attiecībā uz inaktivācijas tehnikām un Direktīvas 2001/82/EK un Eiropas Farmakopejas prasībām, ir lietderīgi svītrot pašlaik Lēmuma 93/152/EEK 1. panta b) punktā paredzēto īpašo prasību, kas attiecas uz inaktivētajām vakcīnām attiecībā uz intracerebrālās patogenitātes indeksu (ICPI) saistībā ar Ņūkāslas slimības vīrusu celmu, ko izmanto minētajās vakcīnās.
            
         
               (5)
            
            
               Tādēļ attiecīgi jāgroza Lēmums 93/152/EEK.
            
         
               (6)
            
            
               Ir lietderīgi noteikt šā lēmuma piemērošanas datumu, lai to saskaņotu ar piemērošanas datumu Komisijas Regulai (EK) Nr. 798/2008 (4), kurā grozījumi izdarīti ar Regulu (ES) Nr. 955/2010 (5), ar ko ievieš attiecīgus grozījumus attiecībā uz kritērijiem inaktivētajām vakcīnām pret Ņūkāslas slimību, ko izmanto trešās valstīs,
            
         IR PIEŅĒMUSI ŠO LĒMUMU.
   1. pants
   Svītro Lēmuma 93/152/EEK 1. panta b) punktu.
   2. pants
   Šo lēmumu piemēro no 2010. gada 1. decembra.
   3. pants
   Šis lēmums ir adresēts dalībvalstīm.
   
      Briselē, 2010. gada 22. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 343, 22.12.2009., 74. lpp.
   
      (2)  OV L 59, 12.3.1993., 35. lpp.
   
      (3)  OV L 311, 28.11.2001., 1. lpp.
   
      (4)  OV L 226, 23.8.2008., 1. lpp.
   
      (5)  Sk. šā Oficiālā Vēstneša 3 lpp.